Държавен вестник, бр. 2, 2013 г., стр. 41

БРОЙ  2	
Д Ъ Р Ж А В Е Н  В Е С Т Н И К 	
СТР.  41  
Чл. 68. (1) Банката гарант превежда су-
мата по банковата гаранция по сметка на 
Министерството на околната среда и водите 
при първо писмено поискване независимо 
от възраженията на организациите по опол-
зотворяване на отработени масла и/или на 
лицата, които изпълняват задълженията си 
индивидуално и без уговаряне на други фор-
мални условия на плащане.
(2) В случаите по чл. 82, ал. 3, т. 2 и 3 
ЗУО в едномесечен срок след усвояването 
на банковата гаранция организацията по 
оползотворяване или лицето, изпълняващо 
задълженията си индивидуално, представят 
подновена до пълния размер банкова гаран-
ция съгласно чл. 82, ал. 1, т. 1 или 4 ЗУО по 
реда на чл. 59.
Г л а в а  е д и н а д е с е т а
КОНТРОЛ
Чл. 69. Министърът на околната среда и 
водите или оправомощени от него длъжностни 
лица контролират спазването на условията на 
разрешенията по глава пета, раздел ІІІ от ЗУО, 
издадени на организации по оползотворяване 
и на лицата, които изпълняват задълженията 
си индивидуално, за управление на масово 
разпространени отпадъци.
Чл. 70. Директорът на РИОСВ или оправо-
мощено от него длъжностно лице контролира:
1. правилното начисляване и своевремен-
ното заплащане на продуктовата такса по 
чл. 59 ЗУО от лицата по чл. 14, ал. 1 ЗУО;
2. изпълнението на задълженията по на-
редбата на лицата, извършващи дейности по 
събиране, транспортиране и/или третиране на 
отработени масла, сключили договор с орга-
низация по оползотворяване или с лица, които 
изпълняват задълженията си индивидуално;
3. изпълнението на задължението за регис­
триране на лицата, които пускат на пазара 
масла, съгласно изискванията на глава осма;
4. предоставянето на информация от задъл-
жените лица съгласно изискванията на чл. 44; 
5. кметовете на общини:
а) във връзка с изпълнението на задълже-
нията им по наредбата;
б) във връзка с изпълнението на договорите 
по чл. 39, ал. 2, т. 2.
ДОПЪЛНИТЕЛНИ РАЗПОРЕДБИ
§ 1. По смисъла на наредбата:
1. „Арбитражна проба“ е пробата, предназ-
начена за арбитражни изпитвания в случай 
на спор.
2. „Базови масла“ са масла с определен 
вискозитет, получени чрез смесване на ба-
зови маслени компоненти. Използват се за 
получаване на моторни, трансмисионни и 
индустриални масла след добавяне към тях 
на съответни видове добавки (присадки).
3. „Вносител на масла“ е физическо или 
юридическо лице, което внася масла на мит-
ническата територия на Република България 
като част от своята търговска или професи-
онална дейност с цел продуктите да бъдат 
разпространени на територията на страната 
и/или използвани като част от търговска, 
производствена или професионална дейност.
4. „Изгаряне“ е използването на отрабо-
тените масла и отпадъчните нефтопродукти 
като гориво в инсталации за изгаряне и в ин-
сталации за съвместно изгаряне на отпадъци.
5. „Лице, което въвежда масла от друга 
държава – членка на ЕС“ е физическо или 
юридическо лице, което въвежда масла на те-
риторията на Република България като част от 
своята търговска или професионална дейност 
с цел продуктите да бъдат разпространени на 
територията на страната и/или използвани 
като част от търговска, производствена или 
професионална дейност.
6. „Лице, което пуска на пазара масла“ 
е физическо или юридическо лице, което е 
производител и/или вносител, и/или лице, 
което въвежда на територията на страната 
от територията на друга държава – членка на 
ЕС, и предоставя масла на друго лице срещу 
заплащане или безплатно, и/или ги използва 
като част от търговска, производствена или 
професионална дейност с цел продуктите 
да бъдат разпространени или използвани на 
територията на Република България.
7. „Масла“ са продукти, получени от ба-
зови минерални и/или синтетични масла и 
добавки и предназначени за използване в ка-
чеството им на смазочни материали, среда за 
предаване на усилие и топлина, диелектрични 
и технологични течности, в т. ч.: моторни, 
компресорни, турбинни масла, течности за 
хидравлични трансмисии, масла за зъбни 
предавки, масла за обработка на метали, 
формовъчни и антикорозионни масла, елек-
троизолационни масла.
8. „Моторни масла“ са масла за бензинови 
и дизелови двигатели, както и за газотурбинни 
двигатели, в т. ч. за:
а) товарни и лекотоварни автомобили;
б) леки автомобили;
в) авиационни бутални двигатели;
г) корабни двигатели.
9. „Нулева декларация” е декларацията, 
която се попълва и подава при липса на пус-
нати на пазара масла през предходния месец 
по реда на наредбата по чл. 59, ал. 1 ЗУО.
10. „Обезвреждане на отработени масла 
и отпадъчни нефтопродукти“ е всяка от 
операциите по § 1, т. 11 от допълнителните 
разпоредби на ЗУО, приложима за отрабо-
тените масла и отпадъчните нефтопродукти.
11. „Оползотворяване на отработени масла 
и отпадъчни нефтопродукти“ са процеси по 
регенериране или изгаряне с оползотворяване